Ντοματόσουπα πικάντικη αφρικανική / Σέρο (Shero)
Πικάντικη, ντοματένια και με βελουτέ υφή είναι η αφρικανική σούπα σέρο (shero) από ένα είδος ρεβιθάλευρου. Σερβίρεται ζεστή ή κρύα, σε μπολ ή σε φύλλο injera.
50 ml ελαιόλαδο , 2 μεγάλα ξερά κρεμμύδια, ψιλοκομμένα , 2 μεγάλες ώριμες ντομάτες , 1 μικρό κεφάλι σκόρδο, χωρισμένο στις σκελίδες του, καθαρισμένες , 40 γρ. φρέσκο τζίντζερ, καθαρισμένο, χοντροκομμένο , 3 γεμάτες κουτ. σούπας ρεβιθάλευρο, αρωματισμένο με μπαχαρικά (βλέπε οδηγίες στην εισαγωγή της συνταγής), αλάτι , 3-5 μικρές πράσινες καυτερές πιπερίτσες (ή όσες θέλουμε), χωρίς τα κοτσάνια, κομμένες σε μέτρια κομμάτια
Για την πικάντικη ντοματόσουπα βελουτέ με ρεβιθάλευρο και μπαχαρικά, σε μια βαθιά κατσαρόλα ζεσταίνουμε το ελαιόλαδο σε μέτρια προς δυνατή φωτιά και σοτάρουμε τα κρεμμύδια για 5-6 λεπτά, μέχρι να ροδίσουν.Παράλληλα, πολτοποιούμε στον πολυκόφτη τις ντομάτες με τα σκόρδα και το τζίντζερ.Προσθέτουμε τον πολτό στα κρεμμύδια και αλάτι, δυναμώνουμε καλά τη φωτιά και βράζουμε για περίπου 8-10 λεπτά, μέχρι η σάλτσα να δέσει ελαφρά. Ρίχνουμε 750-800 ml νερό και, χωρίς να χαμηλώσουμε τη φωτιά, αφήνουμε το μείγμα να πάρει μία βράση.Μετριάζουμε τη φωτιά και προσθέτουμε το αρωματισμένο ρεβιθάλευρο σταδιακά, ανακατεύοντας καλά για να διαλυθούν τυχόν σβόλοι.Χαμηλώνουμε η φωτιά και σιγομαγειρεύουμε για 30 λεπτά, ανακατεύοντας τακτικάΡίχνουμε και τις πιπερίτσες τσίλι, διορθώνουμε το αλάτι (αν χρειάζεται) και μαγειρεύουμε για άλλα 10 λεπτά, πάντα με τακτικό ανακάτεμα, μέχρι η σούπα να δέσει ωραία και να «ψηθεί» το αλεύρι.
Αλεύρι (ζύμες),Ντομάτα,Πιπεριές,Χορτοφαγικά